stanford-oval/wikipedia huggingface dataset:
Lidingöbanan
Aiheesta muualla

Wikimedia Commonsissa on kuvia tai muita tiedostoja aiheesta .
Reittikaavio Lidingöbananista (PDF-tiedostomuoto)
Reittikaavio kaikista SL:än raideliikenteistä(PDF-tiedostomuoto)
Storstockholms Lokaltrafik(Arkistoitu – Internet Archive) (ruotsiksi)
Lidingöbanan (Arkistoitu – Internet Archive) (ruotsiksi, englanniksi)
Järnväg.net - Lidingöbanan (Arkistoitu – Internet Archive) (ruotsiksi)
Tukholman julkinen liikenne
| --- | --- |
Metro, paikallisjuna:   Tukholman metro  Tukholman paikallisjuna  Roslagsbanan  Saltsjöbanan 
Pikaraitiotie, raitiotie:   Poikittaisrata  Nockebybanan  Lidingöbanan  Spårväg City  Djurgårdslinjen 
Lentokenttäkuljetus:   Arlanda Express  Flygbussarna 
Vastuuorganisaatiot:   Storstockholms Lokaltrafik  Waxholmsbolaget 
Karttamuotoinen kaavio Lidingönradan reitistä.
Love Power

|  Love Power |
| --- | --- |
 The KMG's esittämässä kappalettaan Eurovision laulukilpailussa.
Kappaleen tiedot
Esittäjä(t):  The KMG's
Säveltäjä(t):  Paul Curtiz Sexyfire
Sanoittaja(t):  Paul Curtizk
Euroviisutiedot
Vuosi:  2007
Maa:  Belgia
Kieli:  englanti
Sijoitus semifinaalissa:  26.
Pisteet semifinaalissa:  14
Love Power on The KMG'sin esittämä kappale, joka edusti Belgiaa vuoden 2007 Eurovision laulukilpailussa Helsingissä.
Kappale kilpaili Euroviisujen semifinaalissa, jossa se sijoittui 28 maan joukosta sijalle 26. ja täten karsiutui finaalista.
Lokirakenteinen tiedostojärjestelmä

Lokirakenteinen tiedostojärjestelmä tarkoittaa tiedostojärjestelmää, joka käyttää massamuistia rengaspuskurina ja uudet lohkot aina kirjoitetaan loppuun. Rengaspuskurin tapaan kirjoittaminen on nopeampaa mutta lukeminen on hitaampaa. Lokirakenteisia tiedostojärjestelmiä käytetään usein flash-muistin kanssa koska ne tekevät luontaisesti kulutuksen tasaamista.
Menetelmä

Lokirakenteinen tiedostojärjestelmä kerää kirjoitettavan tiedon segmentiksi tietokoneen muistiin mukaan lukien tiedostojen metatiedon joka kirjoitetaan kokonaisuudessaan kerralla yhtenä operaationa. Lokirakenteinen tiedostojärjestelmä ei ylikirjoita tallennettua tietoa vaan kirjoittaa aina vapaaseen sijaintiin.
Toteutukset

Lokirakenteisen tiedostojärjestelmän kehittivät John Ousterhout ja Mendel Rosenblum Berkeleyssä. Heidän prototyyppinsä oli Sprite LFS.
Margo Seltzerin BSD:lle kehittämä BSD-LFS erosi prototyypistä joiltakin osin.
Myöhempiä ovat muun muassa Linuxille on kehitetty NILFS (lyhenne sanoista New Implementation of a Log-structured Filesystem).
Muita tämän tyyppisiä ovat muun muassa NOVA, joka on suunniteltu haihtuvan ja haihtumattoman muistin yhdistelmille.
Léon Tom

| Mitalit> Maa:   Belgia.Miesten miekkailu. Olympialaiset  | Mitalit> Maa:   Belgia.Miesten miekkailu. Olympialaiset  | Mitalit> Maa:   Belgia.Miesten miekkailu. Olympialaiset  | Maa:   Belgia> Miesten miekkailu. |
| --- | --- | --- | --- |
|  Hopeaa | Antwerpen 1920 | kalpa, joukkuekilpailu |  |
|  Hopeaa | Pariisi 1924 | kalpa, joukkuekilpailu |  |
Léon Tom (25. lokakuuta 1888 Antwerpen – ?) oli belgialainen miekkailija ja kaksinkertainen olympiamitalisti. Hän oli mukana saamassa hopeaa kalvan joukkuekilpailussa sekä vuoden 1920 kesäolympialaisissa Antwerpenissä että Pariisin kesäolympialaisissa 1924.
Tom osallistui miekkailuun myös kesäolympialaisissa 1912 (Tukholma) ja 1928 (Amsterdam). Lisäksi hän kilpaili rattikelkkailijana vuoden 1928 talviolympialaisissa Sankt Moritzissa.
Léon Taverdet

Léon Aimé Taverdet (17. heinäkuuta 1923 Avanne – 8. elokuuta 2013) oli ranskalainen roomalaiskatolinen piispa. Hänet vihittiin Frères Missionnaires des Campagnesin papiksi 25. syyskuuta 1955 ja nimitettiin Langresin hiippakunnan johtoon 14. lokakuuta 1981. Piispaksi vihkiminen seurasi 29. marraskuuta. Pääkonsekraattorina toimi Jean Vilnet, jota avustivat Jacques-Eugène-Louis Ménager ja Georges-Stanislas-Jean Béjot.
Taverdet jäi eläkkeelle 16. joulukuuta 1999.
Lipizzanhevonen

| Lipizzanhevonen |
| --- | --- |

Tyyppi::  lämminverinen
Alkuperä ja nimet
Alkuperämaa::  nykyisen  Slovenian alue
Rodun syntyaika::  1500-luvun loppu
Muita nimityksiä::  Lipizzaner, Lipica, Lipizza
Esiintyminen ja käyttö
Käyttötarkoitus::  korkea kouluratsastus
Tärkeimmät alueet::  itäinen Keski-Eurooppa
Ominaisuudet
Korkeus::  noin 150–160 cm
Värit::  kimo;  joskus musta tai ruunikko
Lipizzanhevosta talutetaan Wienin Espanjalaisessa ratsastuskoulussa
Lipizzanhevonen on hevosrotu, jonka nimi tulee rotua kasvattavasta slovenialaisesta Lipican eli Lipizzan siittolasta. Lipizzanhevonen tunnetaan kenties parhaiten rotuna, jota korkeaan kouluratsastukseen keskittynyt wieniläinen Espanjalainen ratsastuskoulu yksinomaan käyttää.
Ominaisuudet

Lipizzat ovat nykyisin väriltään lähes aina kimoja, jotka syntyvät mustina tai ruunikoina ja vaalenevat iän myötä lopulta valkoisiksi. Joskus syntyy ei-kimojakin lipizzanhevosia, ja Espanjalaisessa ratsastuskoulussa pidetään perinteisesti aina yhtä tummaa hevosta.
Lipizzanhevonen on säkäkorkeudeltaan noin 150–160 cm. Itävaltalaiset Piberin lipizzat ovat pienikokoisempia kuin unkarilaiset sukulaisensa, jotka ovat suurempia, laajaliikkeisempiä ja erittäin suosittuja vaunuhevosina. Lipizzanhevonen kehittyy hitaasti, mutta vastaavasti elää pitkään. Useat Espanjalaisen ratsastuskoulun oriit ovat käytössä yli 20-vuotiainakin.
Lipizzanhevonen on tasapainoinen ja notkea, ja sen rauhallinen luonne tekee siitä erityisen sopivan esteratsastushevosen. Lipizzan jalkojen rakenne on vahva ja ne ovat voimakkaat, hyväluiset ja kovakavioiset. Takaosa on vahva ja hevonen soveltuu hyvin korkeaan kouluratsastukseen. Lavat ovat jyrkähköt ja säkä usein matala, ja tässä mielessä lipizzanhevonen sopii jopa paremmin vaunu- kuin ratsuhevoseksi. Lipizzanhevonen ei ole kovin nopea, ja hevosen liikkeet ovatkin enemmän korkeat kuin etenevät.
Historia

Lipican siittola perustettiin vuonna 1580, jolloin lipizzarotua alettiin jalostaa tuottamalla Iberian niemimaalta yhdeksän espanjalaista oritta ja 24 tammaa. Nykyinen lipizzanhevoskanta polveutuu kahdeksasta perustajaoriista, joista länsieurooppalaisia on kuusi: valkoinen espanjanhevonen Pluto (1765), musta napolinhevonen Conversano (1767), ruunikko napolinhevonen Neapolitano (1790), hallakko kladrubynhevonen Favory (1779), valkoinen arabi Siglavy (1810) ja napolin- ja andalusianhevosen risteytys Maestoso (1819). Itä-Euroopasta tulee kaksi orilinjaa: kroatialainen Tulipan sekä unkarilainen Incitato, molemmat peräisin 1800-luvulta.
Lipizzanhevosia kasvatetaan nykyään koko entisen Itävalta-Unkarin alueella. Espanjalaisen ratsastuskoulun hevoset kasvatetaan Itävallassa Grazin lähellä sijaitsevassa Piberin siittolassa. Myös muiden lähialueen maiden valtionsiittoloissa kasvatetaan lipizzoja.
Wikimedia Commonsissa on kuvia tai muita tiedostoja aiheesta .
Lunar Magic

Lunar Magic on FuSoYan kehittämä kenttäeditori, jolla pelaaja voi luoda Super Mario World -aiheisia kenttiä. Editorin kehittäminen aloitettiin helmikuussa 2000 ja se julkaistiin 24. syyskuuta 2000, jonka jälkeen sitä on päivitetty säännöllisesti.
Aiheesta muualla

Virallinen sivusto (englanniksi)
Louden Up Now

| Louden Up Now !!! |
| --- | --- | --- |

Studioalbumin tiedot
 Julkaistu: 8. kesäkuuta 2004 (USA) 27. heinäkuuta 2004
 Tyylilaji: dance-punk, post-punk
 Kesto: 48.27
 Levy-yhtiö: Touch and Go (USA) Warp
!!!-yhtyeen muut julkaisut
| !!! 2001 | Louden Up Now 2004 | Take Ecstasy with Me/Get Up 2005 |
Singlet albumilta Louden Up Now
 ”Hello? Is This Thing On?” Julkaistu: 2004  ”Pardon My Freedom” Julkaistu: 2004
Louden Up Now on !!!-yhtyeen toinen studioalbumi, joka julkaistiin 8. kesäkuuta 2004. Albumi sai enimmäkseen positiivisia arvosteluja kriitikoilta.
Albumille sisällytettiin myös vuoden 2003 single ”Me and Giuliani Down by the Schoolyard”.
Kappaleet

When the Going Gets Tough, the Tough Get Karazzee – 6.17
Pardon My Freedom – 5.51
Dear Can – 4.37
King's Weed – 1.19
Hello? Is This Thing On? – 7.33
Shit Scheisse Merde, Pt. 1 – 5.06
Shit Scheisse Merde, Pt. 2 – 6.10
Me and Giuliani Down by the School Yard (A True Story) – 9.03
Theme from Space Island – 2.31
Shit Scheisse Merde, Pt. 1 (Instrumental) – 4.41
Arvostelut

AllMusic:
Louis Delétraz

Louis Delétraz vuonna 2021.
Louis Delétraz (s. 22. huhtikuuta 1997 Geneve, Sveitsi) on sveitsiläinen rata-autoilija. Hänen isänsä on entinen Formula 1- ja Le Mans -kuljettaja Jean-Denis Délétraz.
Ura

Delétraz aloitti uransa karting-sarjoista vuonna 2008. Vuonna 2009 hän voitti Vega Trofeo – Super Mini -luokan mestaruuden. Vuonna 2010 Delétraz sijoittui kolmanneksi Sveitsin KF3 -luokassa. Vuonna 2012 Delétraz aloitti kilpauransa Formula BMW Talent Cup -sarjassa sijoittuen sarjan neljänneksi. Vuonna 2013 Delétraz kilpaili Formula Renault NEC -sarjassa saavuttaen 77 pistettä sijoittuen sarjan 19:nneksi. Vuonna 2014 hän jatkoi sarjassa saavuttaen yhden voiton, yhden paalupaikan ja viisi palkintosijaa sijoittuen sarjan toiseksi. Samana vuonna hän ajoi Eurocup Formula Renault -sarjassa vierailevana kuljettajana.
Vuonna 2015 Delétraz kilpaili täyden kauden Eurocup-sarjassa saavuttaen kolme voittoa, viisi paalupaikkaa ja viisi palkintosijaa sijoittuen loppupisteissä toiseksi. Samana vuonna hän voitti Formula Renault NEC -sarjan mestaruuden. Hän ajoi samana vuonna myös kaksi kilpailua Formula Renault 3.5 -sarjassa saavuttamatta pisteitä. Vuonna 2016 Delétraz ajoi täyden kauden uudelleennimetyssä Formula 3.5 V8 -sarjassa saavuttaen kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä toiseksi. Samana vuonna hän debytoi GP2-sarjassa ajaen kaksi kilpailua Carlin-tallissa.
Vuonna 2017 Delétraz ajoi Formula 2 -sarjassa Racing Engineering ja Rapax-talleissa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Carlin | ESPFEA   | ESPSPR   | MONFEA   | MONSPR   | EURFEA   | EURSPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   | GERFEA   | GERSPR   | BELFEA   | BELSPR   | ITAFEA   | ITASPR   | MALFEA   | MALSPR   | ABUFEA Kesk. | ABUSPR 17 | 0 | 26. |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Racing Engineering | BHRFEA 20 | BHRSPR 12 | ESPFEA 11 | ESPSPR 14 | MONFEA 14 | MONSPR 16 | AZESPR Kesk. | AZESPR 16 | AUTFEA 17 | AUTSPR 13 | GBRFEA 12 | GBRSPR 13 | HUNFEA 10 | HUNSPR 12 |  |  |  |  |  |  |  |  |  |  | 16 | 17. |
| 2017 | Rapax |  |  |  |  |  |  |  |  |  |  |  |  |  |  | BELFEA 14 | BELSPR 12 | ITAFEA 7 | ITASPR 4 | JERFEA 17 | JERSPR 12 | ABUFEA 10 | ABUSPR Kesk. |  |  | 16 | 17. |
| 2018 | Charouz Racing System | BHRFEA 13 | BHRSPR 9 | AZEFEA Kesk. | AZESPR 10 | ESPFEA Kesk. | ESPSPR 10 | MONFEA 4 | MONSPR 2 | FRAFEA 6 | FRASPR 2 | AUTFEA Kesk. | AUTSPR Kesk. | GBRFEA 4 | GBRSPR 5 | HUNFEA 17 | HUNSPR 9 | BELFEA 18 | BELSPR 13 | ITAFEA 13 | ITASPR 11 | RUSFEA 12 | RUSSPR 13 | ABUFEA 6 | ABUSPR 6 | 74 | 10. |
| 2019 | Carlin | BHRFEA 5 | BHRSPR 5 | AZEFEA Kesk. | AZESPR Kesk. | ESPFEA 12 | ESPSPR 11 | MONFEA 7 | MONSPR 2 | FRAFEA NC | FRASPR 7 | AUTFEA 7 | AUTSPR Kesk. | GBRFEA 7 | GBRSPR 2 | HUNFEA Kesk. | HUNSPR 13 | BELFEA C | BELSPR C | ITAFEA Kesk. | ITASPR 8 | RUSFEA 3 | RUSSPR 14 | ABUFEA 4 | ABUSPR 6 | 92 | 8. |
| 2020 | Charouz Racing System | AUTFEA 7 | AUTSPR 2 | STYFEA 19 | STYSPR 12 | HUNFEA 7 | HUNSPR 6 | GBRFEA 6 | GBRSPR 3 | GBRFEA 5 | GBRSPR 4 | ESPFEA 10 | ESPSPR 9 | BELFEA 4 | BELSPR 6 | ITAFEA 8 | ITASPR 4 | TUSFEA 3 | TUSSPR 2 | RUSFEA 18 | RUSSPR 17 | BHRFEA 16 | BHRSPR 3 | SKRFEA 12 | SKRSPR 13 | 134 | 8. |
Faslane

Faslane voi viitata seuraaviin:
HMNB Clyde eli Britannian Kuninkaallinen laivastotukikohta Skotlannissa.
Faslane, lahti, johon laivastotukikohta on rakennettu.
Faslane Castle, Shandon Castle, and St Michael's Chapel, entisten linnojen ja kappeleiden raunioita Faslanen alueella.
Faslanen rauhanleiri, ydinaseiden vastustajien pysyvä leiri laivastotukikohdan ulkopuolella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Faslane”, voi hakea sivunnimihaulla, laajalla sivunnimihaulla tai tekstihaulla.
Lunar Orbiter

Lunar Orbiter 1
Lunar Orbiter -ohjelma oli viiden miehittämättömän avaruusluotaimen sarja. Yhdysvallat laukaisi ne vuosina 1966-1967. Lentojen tarkoitus oli kartoittaa Kuun pintaa ennen Apollo-ohjelman kuulentoja. Kaikki viisi tehtävää onnistuivat, ja 99 % kuun pinnasta kuvattiin vähintään 60 metrin tarkkuudella.
Kolmen ensimmäisen tehtävän tarkoituksena oli kuvata 20 mahdollista laskeutumispaikkaa, jotka valittiin Maasta tehtyjen havaintojen perusteella. Neljännellä ja viidennellä tehtävällä oli tieteellisemmät tarkoitukset. Lunar Orbiter 4 kuvasi Kuun koko Maahan päin näkyvän puolen ja 95 % "pimeästä puolesta", ja Lunar Orbiter 5 suoritti loppuun pimeän puolen kuvaamisen.
Lunar Orbiter 4 laukaistiin 4.5.1967 Atlas Agena kantoraketilla
Lunar Orbiter -luotaimet

Lunar Orbiter 1
Laukaisu: 10. elokuuta 1966
Kuvasi Kuuta: 18.–29. elokuuta 1966
Tehtävä: Apollo-ohjelman laskeutumispaikkojen kuvaus
Lunar Orbiter 2
Laukaisu: 6. marraskuuta 1966
Kuvasi Kuuta: 18.–25. marraskuuta 1966
Tehtävä: Apollo-ohjelman laskeutumispaikkojen kuvaus
Lunar Orbiter 3
Laukaisu: 5. helmikuuta 1967
Kuvasi Kuuta: 15.–23. helmikuuta 1967
Tehtävä: Apollo-ohjelman laskeutumispaikkojen kuvaus
Lunar Orbiter 4
Laukaisu: 4. toukokuuta 1967
Kuvasi Kuuta: 11.–26. toukokuuta 1967
Tehtävä: Kuun pinnan kuvaus
Lunar Orbiter 5
Laukaisu: 1. elokuuta 1967
Kuvasi Kuuta: 6.–18. elokuuta 1967
Tehtävä: Kuun pinnan kuvaus, tarkkojen kuvien otto
Lunar Orbiter -ohjelma
Lunar Orbiter 1
Lunar Orbiter 2
Lunar Orbiter 3
Lunar Orbiter 4
Lunar Orbiter 5
Ludwig Weissauer

Ludwig Weissauer (2. marraskuuta 1900 Prien am Chiemsee – 23. helmikuuta 1973 München ) oli saksalainen poliitikko, lakimies, toimittaja ja toisen maailmansodan aikainen Natsi-Saksan tiedustelija.
Koulutus ja toiminta natsipuolueessa

Weissauer opiskeli oikeustiedettä ja taloustiedettä Würzburgin ja Münchenin yliopistoissa. Vuonna 1925 hänestä tuli oikeustieteen tohtori. Vuonna 1927 hän suoritti suuren oikeustieteen valtiontutkinnon. Vuodesta 1927 vuoteen 1929 hän työskenteli Kansainvälisessä työtoimistossa. Marraskuuta 1929 Weissauer hyväksyttiin kansallissosialistisen puolueen jäseneksi (jäsennumero 160 076).
Vuodesta 1930 Weissauer oli Joseph Goebbelsin julkaiseman kansallissosialistisen päivälehden Der Angriffin toimituskunnan jäsen. Marraskuusta 1930 huhtikuuhun 1931 hän oli vastuussa tämän sanomalehden talousosiosta. Samaan aikaan hän toimi näiden kuukausien aikana Attacksverlags GmbH:n toimitusjohtajana. Näissä tehtävissä Weissaueria pidettiin Goebbelsin suojattina, jonka tämä mainitsi toistuvasti myönteisesti päiväkirjassaan vuosina 1930 ja 1931.
Vuoden 1931 alussa julkaistiin Weissauerin pamfletti Wege zur Diktatur. Armin Mohlerin mukaan tämä sisälsi pohdintoja kansallissosialismin, Goebbelsin, Stennesin, Stahlhelmin ja muiden natsijohtajien tavoitteista.
Niin kutsuttu Stennesin kapina oli huhtikuussa 1931 alkanut Sturmabteilungin (SA:n) Berliinin osaston kapina komentajansa Walther Stennesin johdolla. ​​Weissauer asettui SA-kapinallisten puolelle. Kapinan aikana SA-joukko miehitti väkivaltaisesti NSDAP:n Berliinin toimitilan Hedemannstrassella. SA otti rakennuksen haltuunsa muutamaksi päiväksi. Stennes julisti Goebbelsin syrjäytetyksi SA:n aluejohtajana.
Goebbels vastasi Weissauerin loikkaukseen puoluekapinallisten puolelle erottamalla hänet NSDAP:sta ja irtisanomalla hänet työstään lehden toimituksessa. Goebbelsin päiväkirjan mukaan Weissauerin yhteistyö puoluekapinallisten kanssa osui häneen henkisesti kovasti. Esimerkiksi huhtikuussa 1931 Goebbelsin päiväkirja sisälsi Weissaueriin liittyviä kommentteja, kuten: "Weissauer rikkoi käsittämättömän uskon liikettä ja minua vastaan. En voi ymmärtää sitä." "Tämä mies on yksi suurimmista pettymyksistä elämässäni.", "Kauhea pettymys! Minun on vaikea päästä siitä yli!"
NSDAP:sta karkotuksen jälkeen Weissauer asettui Berliiniin asianajajaksi. Myöhemmin hän kuvaili työtään seuraavina vuosina käsittäneen jatkuvaa talouskysymysten käsittelyä, ennen kaikkea työvoiman sijoittamista sota-alueille sekä selvittelyä työntekijöiden toiminnasta Espanjan sisällissodan, Italian-Absessinian ja Japanin-Kiinan sodan aikana.
Myöhempinä vuosina Weissauer hyväksyttiin jälleen NSDAP:n jäseneksi.
Tiedustelutehtävä Suomessa

Weissauer lähetettiin välirauhan aikana heinäkuussa 1940 Suomeen. Hänen todellinen tehtävänsä oli salainen, vaikka hän muodollisesti edusti vain maansa ulkoministeriön kansliaa. Helsingissä Weissauer tapasi marsalkka Mannerheimin ja pääministeri Rytin ja toedusteli heiltä, miten Suomi suhtautuisi, jos Saksan ja Neuvostoliiton välille puhkeaisi sota. Palattuaan hän raportoi keskusteluista Saksan tiedustelupalvelu Sicherheitsdienstille. Raportissaan hän kertoi, että suomalaiset ovat valmiita ottamaan talvisodassa menettämänsä alueet takaisin. Muutamaa viikkoa myöhemmin Saksan johto lähetti samanlaiselle tiedustelumatkalle lentäjäsankari Joseph Veltjensin.
Sodanjälkeinen toiminta

Sodan jälkeen Weissauer oli aktiivinen poliitikko ja lakimies ammattiliitto DGB:ssä. Häntä ei näyttänyt huolestuttaneen vaara, että hänen menneisyyttään voitaisiin tutkia. Ansioluetteloonsa hän kirjoitti sodanaikaisista toimistaan, että hän toimi vuodesta 1940 vuoteen 1945 asepalveluksessa Luftwaffessa. Hän oli Baijerin maapäivillä senaatin jäsenenä 1.8.1957-31.12.1961.
FastTrack

FastTrack on vertaisverkkoprotokolla, jota käytetään erityisesti mp3-tiedostojen lataamiseen. Sitä käyttävät mm. ohjelmat Kazaa, Morpheus, Grokster ja iMesh. FastTrackin ominaisuuksiin kuuluvat mm. keskeytyneen latauksen jatkaminen sekä saman tiedoston osien lataaminen samanaikaisesti usealta käyttäjältä.
Ensimmäinen FastTrack-verkko ja ensimmäinen sitä käyttävä ohjelmisto, Kazaa, julkaistiin vuonna 2001 ensimmäisen sukupolven P2P-ohjelmistojen aikakauden ollessa lopuillaan. Vuonna 2004 käytössä oli kolme yhteensopimatonta FastTrack-verkkoa - Kazaa, Grokster ja iMesh.
FastTrack on niin sanottu toisen sukupolven vertaisverkko, jossa ei ole kiinteitä keskuspalvelimia. Sen sijaan tehokkaat ja nopeiden internet-yhteyksien päässä olevat asiakaskoneet muuttuvat automaattisesti supersolmuiksi (supernode), jotka tarjoavat hakupalveluja hitaammille koneille.
Ohjelmistoon on sisäänrakennettu lista niiden supersolmujen IP-osoitteista, joihin asiakasohjelma käynnistyessään yrittää ottaa yhteyttä. Löytäessään toimivan supersolmun asiakas pyytää supersolmua lähettämään uuden listan toimivista supersolmuista. Tästä listasta asiakas valitsee yhden supersolmun, jolle asiakas lähettää listan tiedoistoista jotka aikoo jakaa. Asiakas suorittaa myös tiedostohaut tämän supersolmun kautta. Löytäessään halutun tiedoston asiakas ottaa yhteyttä suoraan tiedoston omistavaan asiakkaaseen ja siirtää tiedoston itselleen HTTP-protokollan yli. FastTrack käyttää UUHash-tiedostontiivistysalgoritmia mahdollistaakseen lataamisen useista lähteistä.
Loistokaveri

| Loistokaveri> Say Anything... |
| --- | --- |

Ohjaaja:  Cameron Crowe
Käsikirjoittaja:  Cameron Crowe
Tuottaja:  Polly Platt
Säveltäjä:   Anne Dudley  Richard Gibbs  Nancy Wilson 
Kuvaaja:  László Kovács
Leikkaaja:   Richard Marks  Karen I. Stern 
Lavastaja:  Joe Mitchell
Pääosat:   John Cusack  Ione Skye  John Mahoney 
Valmistustiedot
Valmistusmaa:  Yhdysvallat
Tuotantoyhtiö:  Gracie Films
Levittäjä:  20th Century Studios Netflix Disney+
Ensi-ilta:  1989
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Loistokaveri... (Say Anything...) on Cameron Crowen käsikirjoittama ja ohjaama yhdysvaltalainen romanttinen draamakomedia vuodelta 1989. Crowen esikoisohjauksen pääosia, erilaisista taustoista tulevia teinirakastavaisia esittävät John Cusack ja Ione Skye. Elokuvasta muodostui Cusackin läpimurtorooli, jonka ansiosta hänestä tuli Yhdysvalloissa yksi aikansa teini-idoleista.
Juoni

High schoolista juuri valmistunut, yksinhuoltajasiskonsa kanssa asuva Lloyd Dobler (Cusack) harrastaa potkunyrkkeilyä ja on rakastunut koulunsa priimukseen Dianeen (Skye), joka on lähdössä stipendiaatiksi Englantiin. Lloyd yrittää voittaa tytön sydämen huolimatta tämän suojelevasta yksinhuoltajaisästä (Mahoney), eronneesta vanhainkodin johtajasta. Asiat mutkistuvat, kun Dianen isä joutuu vankilaan talousrikoksista ja tytär menettää luottamuksensa isäänsä. Lopulta Lloyd ja lentopelkoinen Diane lähtevät yhdessä Englantiin.
Rooleja

| 0 | 1 | 2 |
| --- | --- | --- |
|  John Cusack  | … |  Lloyd   |
|  Ione Skye  | … |  Diane   |
|  John Mahoney  | … |  James   |
|  Lili Taylor  | … |  Corey   |
|  Joan Cusack  | … |  Constance   |
|  Jeremy Piven  | … |  Mark   |
|  Eric Stoltz  | … |  Vahlere   |
|  Amy Brooks  | … |  D.C.   |
|  Pamela Adlon  | … |  Rebecca   |
|  Jason Gould  | … |  Mike   |
|  Loren Dean  | … |  Joe   |
|  Glenn Walker Harris Jr.  | … |  Jason   |
Lähde:
Myöhempi arvostus

The New York Timesin kriitikot valitsivat Loistokaverin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Loistokaveri Internet Movie Databasessa (englanniksi)
Loistokaveri Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Say Anything...
Käännös suomeksi
Luettelo Uno Harvan tuotannosta

Tämä on luettelo Uno Harvan tuotannosta:
Teokset

Valikoima Harvan tutkimustyöstä.
Permalaisten uskonto. Suomen suvun uskonnot IV. Suomalaisen Kirjallisuuden Seura, 1914
Tsheremissien uskonto. Suomen suvun uskonnot V. Suomalaisen Kirjallisuuden Seura, 1914
Lappalaisten uskonto. Suomen suvun uskonnot II. Suomalaisen Kirjallisuuden Seura, 1915
Elämänpuu (1920)
Jumalauskon alkuperä. Otava, 1916
Elämänpuun laajennettu saksankielinen laitos Der Baum des Lebens. Annales Academiae Scientiarum Fennicae, 1922
Über die Jagdriten der Nördlichen Völker Asiens und Europas (Pohjoisen Euroopan ja Aasian pyyntiriiteistä), 1922
Die religion der Tscheremissen (Tseremissien uskonto). Folklore Fellow´s Communications, 1926
Altain suvun uskonto (1933)
Die religiösen Vorstellungen der altaischen Völker. Folklore Fellow´s Communications, 1938
Mordvalaisten muinaisusko, 1942)
Sammon ryöstö, 1943)
Suomalaisten muinaisusko, WSOY 1948 – 2., uudistettu p. SKS 2018 (sis. Veikko Anttosen oheistekstin)